Regio VIII (Constantinopolis)
Regio octava (e quattuordecim urbis Constantinopolis regionibus Theodosianis) partem meridianam Fori Constantini comprehendit. Sic in Notitia urbis Constantinopolitanae describitur: Octava regio ex parte Tauri, nulla maris vicinitate contermina; angustior magis quam lata spatia sua in longitudinem producta compensat. Continet in se: Partem fori Constantini. Porticum sinistram taurum usque. Basilicam Theodosianam. Capitolium. Vicos viginti unum. Domos centum octo. Porticus maiores quinque. Balneas privatas decem. Pistrina privata quinque. Gradus V. Macellos duos. Curatorem unum. Vernaculum unum. Collegiatos XVII. Vicomagistros quinque.